CELEX: 32010R0239
Language: sl
Date: 2010-03-22 00:00:00
Title: Uredba Komisije (EU) št. 239/2010 z dne 22. marca 2010 o spremembi Uredbe (ES) št. 318/2007 o pogojih zdravstvenega varstva živali pri uvozu nekaterih ptic v Skupnost in pogojih za karanteno teh ptic (Besedilo velja za EGP)

23.3.2010   
            
            
               SL
            
            
               Uradni list Evropske unije
            
            
               L 75/18
            
         UREDBA KOMISIJE (EU) št. 239/2010
   z dne 22. marca 2010
   o spremembi Uredbe (ES) št. 318/2007 o pogojih zdravstvenega varstva živali pri uvozu nekaterih ptic v Skupnost in pogojih za karanteno teh ptic
   (Besedilo velja za EGP)
   EVROPSKA KOMISIJA JE –
   ob upoštevanju Pogodbe o delovanju Evropske unije,
   ob upoštevanju Direktive Sveta 91/496/EGS z dne 15. julija 1991 o določitvi načel o organizaciji veterinarskih pregledov živali, ki vstopajo v Skupnost iz tretjih držav, in o spremembi direktiv 89/662/EGS, 90/425/EGS ter 90/675/EGS (1) ter zlasti drugega pododstavka člena 10(3) in drugega pododstavka člena 10(4) Direktive,
   ob upoštevanju Direktive Sveta 92/65/EGS z dne 13. julija 1992 o zahtevah zdravstvenega varstva živali za trgovino in za uvoz v Skupnost živali, semena, jajčnih celic in zarodkov, za katere ne veljajo zahteve zdravstvenega varstva živali, določene v posebnih pravilih Skupnosti iz Priloge A(I) k Direktivi 90/425/EGS (2), ter zlasti četrte alinee člena 18(1) Direktive,
   ob upoštevanju naslednjega:
   
               (1)
            
            
               Direktiva 91/496/EGS določa pogoje za karanteno za žive živali, uvožene iz tretjih držav, vključno s splošnimi pogoji, ki jih morajo izpolnjevati karantenski centri, ki se nahajajo v Uniji. Priloga B k navedeni direktivi določa seznam splošnih pogojev za odobritev takšnih centrov.
            
         
               (2)
            
            
               S členom 10(4)(b) Direktive 91/496/EGS, kakor je bila spremenjena z Direktivo Sveta 2008/73/ES z dne 15. julija 2008 o poenostavitvi postopkov za oblikovanje seznamov in objavljanje informacij na veterinarskem in zootehniškem področju (3), je bil uveden poenostavljen postopek za oblikovanje in objavljanje seznama odobrenih karantenskih centrov, kamor se v karanteno ali izolacijo namesti žive živali, če tako zahteva zakonodaja Unije. V skladu z navedenim novim postopkom, ki se uporablja od 1. januarja 2010, za oblikovanje seznama odobrenih karantenskih centrov, ki izpolnjujejo splošne pogoje iz Priloge B k navedeni direktivi, ni več pristojna Komisija, temveč države članice.
            
         
               (3)
            
            
               Uredba Komisije (ES) št. 318/2007 (4) določa pogoje zdravstvenega varstva živali pri uvozu nekaterih ptic v Unijo, razen perutnine. Člen 6 navedene uredbe določa, da morajo odobreni karantenski obrati in centri izpolnjevati osnovne pogoje iz Priloge IV k Uredbi. Poleg tega Priloga V k navedeni uredbi določa seznam odobrenih karantenskih obratov in centrov.
            
         
               (4)
            
            
               Z namenom poenostavitve zakonodaje Unije je treba spremeniti člen 6 Uredbe (ES) št. 318/2007 ter črtati Prilogo V k Uredbi, da se upoštevajo novi postopki za odobritev in oblikovanje seznamov karantenskih obratov in centrov, ki so določeni v Direktivi 91/496/EGS, kakor je bila spremenjena z Direktivo 2008/73/ES. Nekatere države članice so že začele pripravljati sezname odobrenih karantenskih centrov z namenom prenosa določb člena 10(4)(b) Direktive 91/496/EGS. Zaradi jasnosti zakonodaje Unije je zato primerno, da se spremembe Uredbe (ES) št. 318/2007 začnejo uporabljati z istim dnem kot Direktiva 91/496/EGS.
            
         
               (5)
            
            
               Uredbo (ES) št. 318/2007 je treba zato ustrezno spremeniti.
            
         
               (6)
            
            
               Ukrepi, predvideni s to uredbo, so v skladu z mnenjem Stalnega odbora za prehranjevalno verigo in zdravje živali –
            
         SPREJELA NASLEDNJO UREDBO:
   Člen 1
   Uredba (ES) št. 318/2007 se spremeni:
   
               1.
            
            
               Člen 6 se nadomesti z naslednjim:
               „Člen 6
               Odobreni karantenski obrati in centri
               Odobreni karantenski obrati in centri izpolnjujejo osnovne pogoje iz Priloge IV.
               Vsaka država članica pripravi in posodablja seznam odobrenih karantenskih obratov in centrov in njihovih številk odobritve ter ga da na voljo Komisiji, drugim državam članicam in javnosti.“
            
         
               2.
            
            
               Priloga V se črta.
            
         Člen 2
   Ta uredba začne veljati dan po objavi v Uradnem listu Evropske unije.
   Uporablja se od 1. januarja 2010.
   
      Ta uredba je v celoti zavezujoča in se neposredno uporablja v vseh državah članicah.
      V Bruslju, 22. marca 2010
      
         
            Za Komisijo
         
         
            Predsednik
         
         José Manuel BARROSO
      
   
   
      (1)  UL L 268, 24.9.1991, str. 56.
   
      (2)  UL L 268, 14.9.1992, str. 54.
   
      (3)  UL L 219, 14.8.2008, str. 40.
   
      (4)  UL L 84, 24.3.2007, str. 7.